Swenne ich bi der vil wolgemv̊ten bin (Mit originalen Lettern)
Swenne ich bi der vil wolgemv̊ten bin·
ſo mv̊s ich wol von ſchuldē froͤide han·
ſi hat betwungen allen minen ſin·
ich bin ir dienſtes iemer vndertan·
ſo wol mich deſ das ich ſi ie geſach·
ſit ſi wendet ſoꝛge vn̄ vngemach·
ir vil minneklicher lib·
liebet mir fúr ellú wib·

Sw̾ mir an alle ſchulde ſi gehas·
dem mvͤſſe wol vō ſchvlden leit geſchehen·
iſt er mir vient ſo ſage vmbe was·
ob man im der volge mag geiehē·
der boͤſen has ich iemmer gerne dienen wil·
ſwa ich die weiſ da iſt min gar zevil·
ſwer ſi mir mit trúwen bi·
der ſi voꝛ allem leide vꝛi·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse